மருவுதிரு முறைசேர்ப்பார் எழுதுவார் இருந்து வாசிப்பார் பொருளுரைப்பார் கேட்டிருப்பார் மகிழ்ந்து சிரமசைத்துக் கொண்டாடி குதுகுலிப்பார் சிரிப்பார் தேனிப்பார் குன்றைமுனி சேக்கிழார் செய்த அரியதவத் தினைநினைப்பார் அம்பலவர் முன்னாள் அடிஎடுத்துக் கொடுக்கஇவர் பாடினர்என் றுரைப்பார் பெரியபுரா ணங்கேட்ட வளவர்பிரான் செவிக்குப் பிடிக்குமோ இனிச்சிந்தா மணிப்புரட்டுஎன் றுரைப்பார்				84 இத்தகைய சிறப்புடனே திருத்தொண்டர் புராணம் இருந்தன்பர் பாராட்ட நடந்தெதிராம் ஆண்டு சித்திரைஆ திரைநாளின் முடியஅது கண்டு திருத்தொண்டர் அரஎனும்பே ரொலிஎழுந்து பொங்கச் கத்துகரைக் கடலொலியை விழுங்கிமுழங் கோரேழ் ஒலியைக் கீழ்ப்படுத்திப் பிரமாண்ட வெளியை ? பொத்திஇமை யவர்செவியை நிறைத்துயரப் பொங்கிப் பொன்னுலகுக் கப்பாலும் புகழ்பொலிந்த தன்றே					85